बकौल कपिल शर्मा, "दिवाली का असली मजा तब आता था, जब बेफिक्र होकर मां बाप के साथ ढेर सारी मिठाइयों और पटाखों के साथ मनाते थे। बड़े होकर सब कुछ फॉर्मल हो जाता है। इसलिए मुझे बचपन की वो दिवाली आज भी याद है जो हम पापा के साथ मनाया करते थे। हम ज्यादा पैसे वाले तो थे नहीं। एक बार ऐसा हुआ कि दिवाली नजदीक थी और कुछ तैयारी नहीं थी। हम भाई बहनों को लगा कि इस बार दिवाली रूखी ही जाएगी। लेकिन दिवाली के 2 दिन पहले ही पापा ने अचानक कहा चलो खरीददारी करने, दिवाली नहीं मनानी क्या। पापा के मुंह से ये सुनकर हमारे अंदर इतनी फुर्ती आ गई कि हम तुरंत तैयार होकर दौड़ पड़े। पापा ने कभी भी हमारी कोई दिवाली खराब नहीं होने दी।"